মাঝেরহাট দুর্ঘটনায় মৃত্যু হয় তিন জনের। আহত হন প্রায় ২০ জন। কার গাফিলতির জন্যে এই দুর্ঘটনা তা নিয়ে চাপানউতর চলছে রেল এবং রাজ্য সরকারের মধ্যে। রাজ্যের দাবি, মেট্রো রেলের কাজ চলার জন্য ভাইব্রেশন হয়েছে এবং সে কারণেই ব্রিজ ভেঙে পড়েছে। আর রেলের দাবি, আগেই পূর্ত দফতরকে চিঠি দিয়ে ব্রিজের বিপজ্জনক অবস্থা জানানো হয়েছিল। কিন্তু বিষয়টিতে গুরুত্ব দেওয়া হয়নি। তাই এই পরিণতি। ঠিক কী কারণে ঘটনাটি ঘটেছিল, এ ব্যাপারে স্পষ্ট ধারণা পেতেই দু’পক্ষকে চিঠি দিয়ে জানতে চাওয়া হয়েছে। উত্তর পাওয়ার পর পরবর্তী পদক্ষেপ ঠিক করবে পুলিশ।